odbor starostlivosti o životné prostredie	
Štefánikova trieda 69, 949 01 Nitra	

č. s.: OU-NR-OSPZ3-2020/036881-03/F49                                      	V Nitre, dňa: 02. 12. 2020

V E R E J NÁ  V Y H L Á Š K A

R o z h o d n u t i e

Okresný úrad Nitra, odbor starostlivosti o životné prostredie, oddelenie ochrany prírody a vybraných zložiek životného prostredia (ďalej len OÚ Nitra),  ako  príslušný  správny  orgán  podľa  ust. § 5 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov a ako príslušný orgán štátnej vodnej správy podľa ust. § 61 zákona      č. 364/2004 Z. z. o vodách a o zmene zákona SNR č. 372/1990 Zb. o priestupkoch v znení neskorších predpisov (vodný zákon) a ako špeciálny stavebný úrad podľa ust. § 120 zákona č. 50/1976 Zb. o územnom plánovaní a stavebnom poriadku v znení neskorších predpisov (ďalej len „stavebný zákon“) v súlade s ustanoveniami zák. č. 71/1967 Zb. o správnom konaní (správny poriadok) v znení neskorších predpisov 

vydáva

stavebníkovi:

Obec Čakajovce, Čakajovce 58, 851 43 Čakajovce

V zastúpení splnomocneného zástupcu LUKOPE STAV s.r.o., Hájik 286/1301, 951 78 Kolíňany

p o v o l e n i e

na vybudovanie vodnej stavby podľa § 26 ods. 1 vodného zákona v súčinnosti s § 66 stavebného zákona

„Čakajovce – odvedenie odpadových vôd na ČOV Nitra“

V rozsahu:
Stavebné objekty:
•	SO 01 splašková kanalizácia – gravitačná 
o	 stoka „A“ – PVC DN 300 – 5,0 m
•	SO 02 tlaková kanalizácia
o	 tlaková kanalizácia „VA“ – HDPE PE100 D 110x6,6 – 280,0 m
•	SO 03 čerpacia stanica ČS 1

na par. č:  
•	196/1 parc. registra „C“, k. ú. Čakajovce– vlastníkom pozemku žiadateľ na základe LV č. 1088
•	979 parc. registra „E“, k. ú. Čakajovce – vlastníkom je Slovenský vodohospodársky podnik š.p. na základe LV č. 1211 – súhlas vlastníka pozemku
•	831/1 parc. registra „C“, k. ú. Čakajovce – vlastníkom je Slovenský vodohospodársky podnik š.p. na základe LV č. 424 – súhlas vlastníka pozemku
•	732/14 parc. registra „C“, k. ú. Čakajovce – vlastníkom je MH Invest, s.r.o. na základe LV č. 1726 – súhlas vlastníka pozemku

účel stavby:	odvádzanie splaškových odpadových vôd  
charakter stavby:	trvalá
druh stavby: 	líniová vodná stavba  
 
Obec Nitrianske Hrnčiarovce ako príslušný stavebný úrad podľa § 117 ods. 1, zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov udelila súhlas k vydaniu stavebného povolenia špeciálnemu stavebnému úradu pre vodnú stavbu „Čakajovce – odvedenie odpadových vôd na ČOV Nitra“. 
 
Obec Nitrianske Hrnčiarovce ako príslušný stavebný úrad podľa § 117 ods. 1 zákona č. 50/1976 Zb. o územnom plánovaní a stavebnom poriadku vydalo podľa § 39 stavebného zákona rozhodnutie o umiestnení stavby „Čakajovce – odvedenie odpadových vôd na ČOV Nitra“.

Podmienky povolenia: 

I. všeobecné:

1.	Stavebníkom bude Obec Čakajovce, Čakajovce 58, 951 43 Čakajovce. 
2.	Stavba bude uskutočnená podľa dokumentácie overenej špeciálnym stavebným úradom         vo vodoprávnom konaní, vypracovanej projektantom: Ľudmila Hlavatá, ZsVS, 02/2017.
3.	Stavba bude realizovaná dodávateľsky.
4.	Stavebník oznámi vybraného dodávateľa stavby, orgánu štátnej vodnej správy, v termíne      do 15 dní odo dňa jeho vybratia a predloží doklad o jeho odbornej spôsobilosti.
5.	Stavebník zabezpečí pred začatím stavby vytýčenie jej priestorovej polohy právnickou alebo fyzickou  osobou, oprávnenou vykonávať geodetické a kartografické práce.
6.	Pred zahájením výkopových prác, zabezpečiť u správcov vytýčenie existujúcich podzemných vedení.
7.	Na stavbe musí byť k dispozícii právoplatné stavebné povolenie a dokumentácia overená v stavebnom konaní. 
8.	Stavebník oznámi orgánu štátnej vodnej správy termín začatia stavebných prác.
9.	Prerokovať s tunajším úradom zmeny projektu, ktoré by sa ukázali v priebehu výstavby nutné        a v značnej miere by menili technické riešenie alebo majetkovo právne vzťahy.
10.	Škody spôsobené počas výstavby nahradiť v zmysle platných právnych predpisov.
11.	Stavebník je povinný viesť stavebný denník.
12.	Stavebník je povinný umožniť povereným orgánom vstup na stavbu za účelom vykonania štátneho stavebného dohľadu.
13.	Pri uskutočnení stavby dodržať ustanovenia § 48 až § 53 stavebného zákona, všetky súvisiace platné právne predpisy a všetky príslušné Slovenské technické normy (STN).
14.	Výkopové práce v ochrannom pásme všetkých podzemných vedení je nutné vykonávať ručne,                   pri križovaní a súbehu s nimi dodržať podmienky STN 73 6005 – Priestorová úprava vedení technického vybavenia.
15.	Po ukončení stavby, pozemky dotknuté výstavbou dať do pôvodného stavu.
16.	Pred dokončením stavby, požiada stavebník oprávnenú organizáciu alebo osobu o geodetické    zameranie stavby.
17.	Stavba nesmie byť začatá skôr, ako vodoprávne povolenie nadobudne právoplatnosť              (§ 52 zákona č. 71/1967 Zb.). Vodoprávne povolenie stráca platnosť, ak sa so stavbou nezačne do dvoch rokov odo dňa, kedy nadobudlo právoplatnosť.

II. vyplývajúce z vyjadrení obce, správcov inžinierskych sietí, dotknutých orgánov štátnej správy a dotknutých organizácií:

OÚ Nitra, odbor starostlivosti o životné prostredie, oddelenie ochrany prírody a vybraných zložiek životného prostredia  – OH
	list č. OU-NR-OSZP3-2020/0019629-02-F32 zo dňa 16. 04. 2020

•	Odpady vzniknuté pri výstavbe investície predovšetkým zhodnotiť alebo odovzdať na zhodnotenie.
•	Pokiaľ nie je možné alebo účelné zhodnotenie odpadov, ktoré vzniknú pri realizácii investície, je potrebné zabezpečiť ich zneškodnenie oprávneným subjektom  podľa zákona č. 79/2015 Z. z. o odpadoch .
•	Zhromažďovať odpady utriedené podľa druhov odpadov a zabezpečiť ich pred znehodnotením, odcudzením alebo iným nežiaducim únikom.
•	Pri realizácii uvedenej investície a pri jej prevádzkovaní je nutné dodržiavať ustanovenia legislatívy na úseku odpadového hospodárstva.
•	Ku kolaudačnému konaniu je potrebné vyjadrenie v zmysle § 99 ods. 1 písm. b) bod 5 
zákona č. 79/2015 Z. z. o odpadoch. K žiadosti o vydanie vyjadrenia žiadateľ predloží doklady o množstve a spôsobe nakladania s odpadmi produkovanými počas realizácie stavby.
 
OÚ Nitra, odbor starostlivosti o životné prostredie, oddelenie ochrany prírody a vybraných zložiek životného prostredia  – OPK
	list č. OU-NR-OSZP3-2020/019631-002 zo dňa 09. 04. 2020

•	Pri vykonávaní terénnych úprav a pri následnej realizácii stavby je potrebné dodržiavať ustanovenia legislatívy na úseku ochrany prírody, dôsledne dodržiavať § 3 a § 4 zákona a STN 83 7010 ochrana prírody (ochrana, udržiavanie a ošetrovanie stromovej vegetácie).
•	Chránené, ako aj iné druhy živočíchov, ktoré by mohli pri realizácii akýchkoľvek stavebných prác uviaznuť na stavenisku bez možnosti samovoľného úniku, je potrebné preniesť mimo staveniska.
•	V prípade nutnosti výrubu v súvislosti so stavbou, požiadať príslušnú obec o súhlas.

Krajský pamiatkový úrad v Nitre
     	 list č. KPUNR-2020/8035-2/27200/NIK zo dňa 14. 04. 2020

•	Krajský pamiatkový úrad Nitra vzhľadom k tomu, že nie je možné vylúčiť narušenie doposiaľ nepreskúmaného archeologického náleziska alebo nálezov, požaduje ohlásenie reálneho termínu začiatku výkopových prác súvisiacich so stavbou najmenej s dvojtýždňovým predstihom Krajskému pamiatkovému úradu Nitra.
•	Krajský pamiatkový úrad Nitra vykoná odborný dohľad formou obhliadky výkopov stavby, pričom stavebník vytvorí všetky nevyhnutné predpoklady pre vykonanie obhliadky. Ak počas obhliadky dôjde k zisteniu archeologického náleziska alebo nálezov, Krajský pamiatkový úrad Nitra určí do troch pracovných dní podmienky vykonania záchranného archeologického výskumu na území stavby.
•	V prípade zistenia archeologického nálezu nálezca alebo osoba zodpovedná za vykonávanie prác podľa ustanovenia § 40 ods. 2 a 3 pamiatkového zákona oznámi nález najneskôr na druhý pracovný deň Krajskému pamiatkovému úradu Nitra a nález ponechá bezo zmeny až do obhliadky Krajským pamiatkovým úradom Nitra alebo ním poverenou odborne spôsobilou osobou, najmenej však tri pracovné dni odo dňa ohlásenia. Do vykonania obhliadky je nálezca povinný vykonať všetky nevyhnutné opatrenia na záchranu nálezu, najmä zabezpečiť ho  proti poškodeniu, znehodnoteniu, zničeniu a odcudzeniu. Archeologický nález môže vyzdvihnúť a premiestniť z pôvodného miesta a z nálezových súvislostí iba oprávnená osoba metódami archeologického výskumu. 

Slovenský vodohospodársky podnik, š.p.
     	 list č. CS SVP OZ PN 3615/2020/2 zo dňa 23.04.2020 

•	Ku križovaniu rieky Nitra nutne prizvať zástupcu správy povodia Ing. Pavlecha (M: 0905/401 428), s ktorým je práce v dotyku s vodným tokom potrebné koordinovať. Po odkontrolovaní zrealizovania križovania toku zástupca správy povodia prevedie do stavebného denníka o správnosti realizácie, v zmysle požiadaviek správy povodia.
•	Na využitie pozemku p. č. 831/1 reg. C KN (LV č. 424) a p. č. 979 reg. E (LV č. 1211) pre uloženie potrubia a armatúrovej šachty uzatvoriť majetkoprávny vzťah na odbore správy majetku SVP š.p., OZ Piešťany, najneskôr do termínu kolaudácia.
•	Križovanie toku realizovať technológiou riadeného pretláčania chráničky s obvodovým dotesňovaním bentonitovou suspenziou.
•	Krytie pod pätou vzdušného svahu hrádzí a dnom koryta dodržať min. 4m.
•	Konce chráničiek utesniť manžetami voči vnikaniu vody.
•	Pri prácach na križovaní rieky nenarušiť teleso hrádze a pobrežný pozemok s výsadbou drevín. Zároveň je nutné prihliadnuť na existujúce objekty strážneho domu na hrádzi s pozorovacieho systému priesakov. V ochrannom pásme toku (10 m od päty svahu hrádze) neumiestňovať stavebný ani suťový materiál.
•	Najneskôr na kolaudačnom konaní stavby správa povodia požaduje predložiť nasledovné podklady:
o	 kópiu majetkoprávneho vzťahu s SVP š.p.
o	 diagram riadeného pretláčania
o	 dokumentáciu skutočného prevedenia križovania toku s porealizačným geodetickým zameraním aj v digitálnej podobe (formát DWG, DGN) v dvoch prevedeniach (podklad aj pre Vodohospodársku výstavbu š.p., úsek TBD)

MH Invest, s.r.o.
     	 list č. 351/2017 zo dňa 19.09.2017 

•	Realizácia stavby bude koordinovaná s výstavbou ostatných objektov stavby s názvom Vybudovanie strategického parku. Za účelom zabezpečenia vstupu na stavenisko a koordinácie stavebných prác zhotoviteľ pred začatím stavby predloží MH Invest, s.r.o. harmonogram výstavby a prípadný súbeh stavebných činností bude realizovať v spolupráci s MH Invest, s.r.o., kontakt: koordinátor stavebných prác: Ing. Boris Kuna, tel. č.: +421940 636 609, e-mail: b.kuna@mhinvest.sk.
•	Obec Čakajovce uzavrie so spoločnosťou MH Invest, s.r.o. zmluvu o odplatnom vecnom bremene za účelom umiestnenia predmetného kanalizačného potrubia na parcele KNC, p.č. 732/4, k.ú. Čakajovce, a to najneskôr do vydania kolaudačného rozhodnutia na predmetné kanalizačné potrubie. Znalecký posudok na určenie hodnoty odplaty za zriadenie vecného bremena zabezpečí MH Invest, s.r.o., pričom náklady na vyhotovenie znaleckého posudku budú obci Čakajovce refakturované.

Západoslovenská vodárenská spoločnosť, a.s.
     	 list č. 27796/2017 zo dňa 21.04.2017 

•	ZsVS a.s. OZ Nitra, ako prevádzkovateľ verejnej splaškovej kanalizácie v záujmovom území, súhlasí s odvádzaním splaškových odpadových vôd cez navrhovaný výtlak HDPE DN 100 dĺžky 280,0 m do výtlačného potrubia splaškovej kanalizácie DN 250 obce Výčapy – Opatovce a následne do verejnej kanalizácie mesta Nitra, v množstve Qč = 11,20 l/s, v rozsahu predloženej PD. Napojenie navrhovaného výtlaku je na existujúce odbočenie zrealizované v rámci výstavby existujúceho výtlaku splaškovej kanalizácie z obce Výčapy – Opatovce.
•	Súhlasíme s výstavbou čerpacej stanice splaškových odpadových vôd DN 2200 a osadením dvoch čerpadiel typu SLV.80.80.75.2.51D.C, výkonu Qč = 11,20 l/s, Hdop = 25,33 m. Na prítoku do čerpacej stanice je navrhnutý zberný kôš s okami 30x30 mm.
•	Prevádzkové stavy navrhnutej čerpacej stanice požadujeme diaľkovo prenášať do dispečingu OZ Nitra.
•	Predmetná stavba bude prevádzkovaná OZ Nitra len v prípade udelenia prísľubu o jeho prevádzkovaní stavebníkovi a následnom splnení zmluvných podmienok našej spoločnosti.
•	Vlastníci verejných kanalizácií prevádzkovo súvisiacich upravia svoje vzájomné práva a povinnosti v písomnej zmluve tak, aby sa zabezpečilo kvalitné a plynulé prevádzkovanie verejnej kanalizácie.
•	Pred realizáciou predmetnej stavby požadujeme vytýčiť všetky inžinierske siete príslušnými prevádzkovateľmi. IS vytýčime na základe objednávky stavebníka.
•	Pri krytí, súbehu a krížení IS požadujeme dodržať STN EN 752, vrátane STN 73 6005, zároveň požadujeme dodržať ochranné pásma IS podľa § 19 zákona č. 442/2002 Z.z..
•	V prípade prevádzkovania predmetnej stavby OZ Nitra, dokončenú stavbu, po vydaní kolaudačného rozhodnutia, vrátane príslušnej dokumentácie, skutočného zrealizovania stavby a súvisiacich dokladov, odovzdá stavebník OZ Nitra.
•	Požadujeme byť prizývaní ku všetkým prácam, ktoré v ďalšom  pracovnom postupe budú zakryté alebo sa stanú neprístupné.
•	Žiadame byť prizvaní k odovzdaniu staveniska.

SPP – distribúcia, a. s.
	list č. TD/NS/0244/2020/Be zo dňa 06. 05. 2020

•	Pred realizáciou zemných prác a/alebo pred začatím vykonávania iných činností, je stavebník povinný požiadať SPP-D o presné vytýčenie existujúcich plynárenských zariadení na základe písomnej objednávky, ktorú je potrebné zaslať na adresu: SPP - distribúcia, a.s., Sekcia údržby, Mlynské Nivy 44/b, 825 11 Bratislava, alebo elektronicky, prostredníctvom online formuláru zverejneného na webovom sídle SPP-D (www.spp-distribucia.sk),
•	V záujme predchádzaniu poškodenia plynárenského zariadenia, ohrozenia jeho prevádzky a/alebo prevádzky distribučnej siete, SPP-D vykonáva bezplatne vytyčovanie plynárenských zariadení do vzdialenosti 100m,
•	Stavebník je povinný oznámiť začatie prác v ochrannom pásme plynárenských zariadení zástupcovi prevádzkovateľa SPP-D (p. Jozef Árendás, email: jozef.arendas@spp-distribucia.sk) najneskôr 3 pracovné dni pred zahájením plánovaných prác. V prípade neoznámenia začatia prác upozorňujeme, že SPP-D môže podať podnet na Slovenskú obchodnú inšpekciu (SOI), ktorá je oprávnená za porušenie povinnosti v ochrannom a/alebo bezpečnostnom pásme plynárenského zariadenia uložiť podľa ustanovení Zákona o energetike pokutu vo výške 300,- € až 150 00,- €.
•	stavebník je povinný zabezpečiť prístupnosť plynárenských zariadení počas realizácie činností z dôvodu potreby prevádzkovania plynárenských zariadení, najmä výkonu kontroly prevádzky, údržby a výkonu odborných prehliadok a odborných skúšok opráv, rekonštrukcie (obnovy) plynárenských zariadení,
•	stavebník je povinný umožniť zástupcovi SPP-D vstup na stavenisko a výkon kontroly realizácie činnosti v ochrannom pásme plynárenských zariadení,
•	stavebník je povinný realizovať zemné práce vo vzdialenosti menšej ako 1,0 m na každú strany od obrysu existujúcich plynárenských zariadení v súlade s STN 73 3050 až po predchádzajúcom vytýčení plynárenských zariadení výhradne ručne bez použitia strojových mechanizmov, a to pokiaľ sa jedná o výkopové, ako aj bezvýkopové technológie,
•	pred realizáciou akýchkoľvek prác v ochrannom pásme plynárenských zariadení iným spôsobom ako ručne, je stavebník povinný predložiť SPP-D na schválenie realizačnú projektovú dokumentáciu a požiadať SPP-D o udelenie súhlasu na vykonávanie prác,
•	ak pri zemných prácach dôjde k odkrytiu plynárenského zariadenia, je stavebník povinný kontaktovať pred zasypaním výkopu zástupcu SPP-D (p Ivan Hýbela, email: ivan.hybela@spp-distribucia.sk) na vykonanie kontroly stavu obnaženého plynárenského zariadenia, podsypu a obsypu plynovodu a uloženia výstražnej fólie; výsledok kontroly bude zaznamenaný do stavebného denníka,
•	prístup k akýmkoľvek technologickým zariadeniam SPP-D nie je povolený a manipulácia s nimi je prísne zakázaná, pokiaľ sa na tieto práce nevzťahuje vydané povolenie SPP-D,
•	odkryté plynovody, káble, ostatné inžinierske siete musia byť počas odkrytia zabezpečené proti poškodeniu,
•	stavebník nesmie nad trasou plynovodu realizovať také terénne úpravy, ktoré by zmenili jeho doterajšie krytie a hĺbku uloženia, v prípade zmeny úrovne terénu požadujeme všetky zariadenia a poklopy plynárenských zariadení osadiť do novej úrovne terénu,
•	každé poškodenie zariadenia SPP-D, vrátane poškodenia izolácie potrubia, musí byť ihneď ohlásené SPP-D na tel.č. : 0850 111 727,
•	upozorňujeme, že SPP-D môže pri všetkých prípadoch poškodenia plynárenských zariadení podať podnet na Slovenskú obchodnú inšpekciu (SOI), ktorá je oprávnená za porušenie povinnosti v ochrannom a/alebo bezpečnostnom pásme plynárenského zariadenia uložiť podľa ustanovení Zákona o energetike pokutu vo výške 300,-€ až 150 000,- €, poškodením plynárenského zariadenia môže dôjsť aj k spáchaniu trestného činu všeobecného ohrozenia podľa § 284 a § 285, prípadne trestného činu poškodzovania a ohrozovania prevádzky všeobecne prospešného zariadenia podľa § 286, alebo § 288 zákona č. 300/2005 Z.z. Trestný zákon, 
•	stavebník je povinný pri realizácií stavby dodržiavať ustanovenia Zákona o energetike, Stavebného zákona a iných všeobecne záväzných právnych predpisov, ako aj podmienky uvedené v Zápise z vytýčenia plynárenských zariadení a taktiež ustanovenia Technických pravidiel pre plyn (TPP) najmä TPP 702 01, TPP 702 02, TPP 906 01, TPP 700 02,
•	stavebník je povinný rešpektovať a zohľadniť existenciu plynárenských zariadení a/alebo ich ochranných a/alebo bezpečnostných pásiem,
•	stavebník je povinný pri súbehu a križovaní navrhovaných vedení s existujúcimi plynárenskými zariadeniami dodržať minimálne odstupové vzdialenosti v zmysle STN 73 6005 a TPP 906 01,
•	stavebník nesmie v ochrannom pásme plynárenských zariadení v zmysle §79 a §80 Zákona o energetike umiestňovať nadzemné stavby, kontrolné šachty, trvalé porasty apod.

Západoslovenská distribučná, a.s.
	list zo dňa 30. 07. 2020

•	Požadujeme dodržanie ochranného pásma všetkých VVN, VN a NN vedení definovaných podľa § 43 Zákona o energetike č. 251/2012 Z.z. a o zmene a doplnení niektorých zákonov, s ktorými osoby a mechanizmy vykonávajúce práce súvisiace so stavebnými prácami danej stavby môžu prísť do styku. Zodpovedná osoba na stavbe je povinná vykonať poučenie (oboznámenie) všetkých osôb vykonávajúcich činnosť, alebo zdržujúcich sa na stavbe, o pravidlách bezpečnosti práce v blízkosti VVN, VN a NN vedení.

Povinnosti investora:

1.	Oznámiť orgánu štátnej vodnej správy začiatok a ukončenie stavebných prác.
2.	Zmeny, ktoré by sa ukázali v priebehu výstavby ako nutné a v značnej miere by menili technické riešenie, je potrebné vopred prerokovať s tunajším úradom.
3.	Nahradiť škody spôsobené pri výstavbe a prevádzke vodnej stavby, v zmysle ustanovení Občianskeho zákonníka.
4.	Po vybudovaní vodnej stavby stavebník požiada orgán štátnej vodnej správy o kolaudáciu a uvedenie stavby do užívania.
5.	Na kolaudačnom konaní predložiť: 
•	Atesty použitých výrobkov a materiálov (v zmysle zák. č. 436/2001 Z. z. o technických požiadavkách na výrobky a o posudzovaní zhody a o zmene a doplnení niektorých zákonov), doklady o výsledkoch predpísaných skúšok v zmysle platných STN, doklady o spôsobilosti prevádzkových zariadení na plynulú a bezpečnú prevádzku.
•	Doklad o nakladaní so vzniknutým odpadom počas výstavby resp. doklad o zhodnotení alebo zneškodnení vzniknutého odpadu počas realizácie uvedenej investície.
•	Plán skutočného vyhotovenia stavby.
•	Porealizačné zameranie stavby vypracované oprávneným geodetom, predložiť                        na kolaudačnom konaní.
6.	Na kolaudácii predložiť prevádzkový poriadok vodnej stavby.                   	

Všeobecné  ustanovenia:

1.	Práva a povinnosti vyplývajúce z povolenia, ktoré bolo vydané na účel spojený s užívaním určitého nehnuteľného majetku prechádzajú na ďalšieho nadobúdateľa, prípadne užívateľa, pokiaľ tento majetok bude slúžiť svojmu účelu. Ďalší  nadobúdatelia, prípadne užívatelia sú povinní oznámiť orgánu štátnej vodnej správy, že došlo k prevodu majetku, s ktorým bolo spojené povolenie a to do dvoch mesiacov od jeho uskutočnenia,  v súlade s ust. § 22 ods. 1 zákona o vodách.
2.	Tunajší úrad môže udelené povolenie zmeniť, alebo zrušiť z vlastného podnetu, alebo na návrh po vykonanom konaní podľa § 24 zákona o vodách, ak by to vyžadoval iný, dôležitejší záujem.

Rozhodnutie o námietkach účastníka konania:

	Na vodoprávnom konaní účastníci konania nevzniesli žiadne námietky ani pripomienky.

O d ô v o d n e n i e

	Stavebník: Obec Čakajovce, Čakajovce 58, 951 43 Čakajovce v zastúpení splnomocneného zástupcu LUKOPE STAV s.r.o., Hájik 286/1301, 951 78 Kolíňany požiadal dňa 21. 09. 2020 tunajší úrad o vydanie povolenia podľa § 26 zákona o vodách na vodnú stavbu „Čakajovce – odvedenie odpadových vôd na ČOV Nitra“ 
v rozsahu stavby: 
•	SO 01 splašková kanalizácia - gravitačná
•	SO 02 tlaková kanalizácia
•	SO 03 čerpacia stanica ČS 1

Projektová dokumentácia pre stavebné povolenia rieši odvádzanie splaškových odpadových vôd z obce Čakajovce na ČOV Nitra navrhovanou gravitačnou a tlakovou kanalizáciou.

OÚ Nitra oznámil začatie vodoprávneho konania uvedenej stavby listom č. s.: OU-NR-OSZP3-2020/036881-02/F49 zo dňa 05. 11. 2020 doporučene všetkým jemu známym účastníkom konania a dotknutým orgánom formou verejnej vyhlášky. Táto vyhláška bola vyvesená na tunajšom úrade od 06. 11. 2020 do 23. 11. 2020, na webovom sídle tunajšieho úradu od 06. 11. 2020 do 23. 11. 2020 a na úradnej tabuli obce Mojmírovce od 06. 11. 2020 do 23. 11. 2020. V týchto termínoch neboli podané na tunajší úrad žiadne námietky ani pripomienky.

Keďže boli stavebnému úradu dobre známe pomery staveniska a žiadosť poskytovala dostatočný podklad pre posúdenie navrhovanej stavby, tunajší úrad vyššie uvedeným listom súčasne upustil od miestneho zisťovania a ústneho pojednávania. 

V rámci tohto stavebného konania boli doložené nasledovné doklady:
•	Žiadosť o vydanie stavebného povolenia
•	Splnomocnenie 
•	Projektová dokumentácia 2 ks
•	Súhlas podľa § 120 zákona č. 50/1976 Zb.- o územnom plánovaní a stavebnom poriadku v znení neskorších predpisov.
•	Územné rozhodnutie
•	Stanovisko obce Čakajovce
•	Výpis z katastra nehnuteľností
•	Kópia katastrálnej mapy
•	Stanovisko MH Invest, s.r.o.
•	Stanovisko Regionálneho úradu verejného zdravotníctva v Nitre
•	Stanovisko Technickej inšpekcie, a.s.
•	Vyjadrenie Ministerstva obrany SR, agentúra správy majetku
•	Stanovisko Okresného riaditeľstva hasičského a záchranného zboru v Nitre
•	Vyjadrenie Západoslovenskej distribučnej, a.s.
•	Vyjadrenie k existencii telekomunikačných vedení a rádiových zariadení – Slovak Telekom, a.s.
•	Vyjadrenie k PD – SPP – distribúcia, a.s.
•	Záväzné stanovisko – Krajský pamiatkový úrad Nitra
•	Stanovisko – SVP š.p.
•	Vyjdrenie – ZsVS a.s.
•	Vyjadrenie OU NR, odbor krízového riadenia
•	Vyjadrenie – Letové prevádzkové služby SR, š.p.
•	Vyjadrenie – Michlovský, spol. s.r.o.
•	Vyjadrenie – SATRO
•	Vyjadrenie OU Nitra OSZP3
a)	Oddelenie odpadového hospodárstva
b)	Oddelenie štátnej vodnej správy
c)	Oddelenie ochrany prírody a krajiny

Nakoľko predložené stanoviská dotknutých orgánov štátnej správy, organizácii a účastníkov konania neboli záporné ani protichodné, tunajší úrad konštatuje, že uskutočnením (ani budúcim užívaním) stavby nie sú pri splnení stanovených podmienok ohrozené vodné pomery ani všeobecné záujmy spoločnosti, ani neprimerane obmedzené resp. ohrozené práva a právom chránené záujmy účastníkov konania.  

Na základe horeuvedeného, stanoviska RUVZ v Nitre č. HZP/A/2020/01021 a predložených dokladov tunajší úrad vyhovel  žiadosti tak, ako sa uvádza vo výroku tohto rozhodnutia. 

Nakoľko investorom stavby je obec Čakajovce, v zmysle § 4 ods. 1 zákona č. 145/1995 Z. z. o správnych poplatkoch v znení neskorších predpisov je oslobodená od správnych poplatkov.  

P o u č e n i e

Toto rozhodnutie má povahu verejnej vyhlášky podľa § 26 zákona č. 71/1967 Zb. o správnom konaní /správny poriadok/ v znení neskorších predpisov a musí byť vyvesené po dobu 15 dní             na úradnej tabuli obce Mojmírovce, na úradnej tabuli Okresného úradu Nitra a webovom sídle Okresného úradu Nitra. Posledný deň vyvesenia oznámenia je dňom jeho doručenia pre neznámych účastníkov konania.

Proti tomuto rozhodnutiu sa možno odvolať podľa § 53 a § 54  zákona č. 71/1967 Zb. o  správnom konaní (správny zákon) v znení neskorších predpisov v lehote do 15 dní odo dňa jeho doručenia. Odvolanie sa podáva na OÚ Nitra,  Štefánikova tr. 69,  949 01 Nitra. 

                                                                                                Ing. Jana Latečková 
                                                                                                       vedúca odboru

Doručuje sa:
Účastníkom konania:
1.	Obec Čakajovce, Čakajovce 58, 951 43 Čakajovce v zastúpení splnomocneného zástupcu LUKOPE STAV s.r.o., Hájik 286/1301, 951 78 Kolíňany 
2.	MH Invest, s.r.o., Mlynské Nivy 44/A, 821 09 Bratislava
3.	Slovenský vodohospodársky podnik, š.p., Radničné námestie 8, 969 55 Banská Štiavnica
4.	Obec Čakajovce – Úradná tabuľa

                                                                                ............................                  ..........................
                                                                                  vyvesené dňa                          zvesené dňa
                                                                                  
                                  Pečiatka a podpis:

5.	Okresný úrad Nitra – webové sídlo              
                                                                   
		............................                  ..........................
                                                                        vyvesené dňa                          zvesené dňa

	Pečiatka a podpis:

6.	  Okresný úrad Nitra - Úradná tabuľa              

                                                                                ............................                  ..........................
                                                                                  vyvesené dňa                          zvesené dňa
                                                                                 
                                Pečiatka a podpis:

Dotknutým orgánom štátnej správy, obci a správcom IS: 
7.	Krajský pamiatkový úrad v Nitre, Námestie J. Pavla II. 8, 949 01 Nitra 
8.	Slovenský vodohospodársky podnik, š.p., Za hydrocentrálou 8, 949 01 Nitra
9.	SPP – Distribúcia, a.s., Mlynské nivy 44/b, 825 11  Bratislava
10.	Západoslovenská distribučná a.s., Čulenova 6, 816 47 Bratislava
11.	Západoslovenská vodárenská spoločnosť, a.s., Nábrežie za hydrocentrálou 4, 949 60 Nitra
12.	Regionálny úrad verejného zdravotníctva Nitra, Štefánikova č. 58, 949 63 Nitra
13.	Technická inšpekcia, a.s., Trnavská cesta 56, 821 01 Bratislava
14.	Projektant: Ľudmila Hlavatá, ZsVS, a.s., Nábrežie za hydrocentrálou 4, 949 60 Nitra
15.	OÚ Nitra - k spisu